ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣገደስቲ ሓቅታት ብዛዕባ ኣንበጣ በረኻ 10 ሕዳር 2019 ምንጪ ስእሊ, Getty Images መግለጺ ስእሊ, ኣንበጣ ምድረበዳ ካብ ካልኦት ፍሉይ ዝገብሮም፡ ባህሪኦምን ኣመሎምን ክልቕይሩን ነዊሕ ክጎዓዙን ስለዝኽእሉ'ዩ ብዛዕባ ኣንበጣ፡ ብፍላይ ድማ ኣንበጣ ምድረበዳ ዘለኩም ኣፍልጦ ንምዕባይ ብዝብል፡ ኣገደስቲ ሓቅታት ወስ ከነብለልኩም መሪጽና ኣለና። ካብ ሶማሊ ላንድን የመንን ዝመጽአ ኣንበጣ ኣብ ሓሙሽተ ክልላት ኢትዮጵያ ተራእዩ ዕስለ ኣንበጣ 6 ወረዳታት ክልል ዓፋር ወሪሩ ኣንበጣ ምድረበዳ ብዕስለ ዝንቀሳቐሱ ሓደገኛታት ኣንበጣ (locusts) ኣካል ናይቶም ብ 'ግራሶፕርስ' (grasshoppers) ተባሂሎም ዝፍለጡ ኣንበጣ'ዮም። ካብ ካልኦት ፍሉይ ዝገብሮም ግን፡ ባህሪኦምን ኣመሎምን ክቕይሩን፡ ነዊሕ ክጎዓዙን ስለዝኽእሉን'ዩ። ኣንበጣ ምድረበዳ ድማ፡ ሓደ ካብቶም 'ኣቸሪዶይዲያ' ተባሂሎም ዝፍለጡ ሓጺር ዝቐርኖም ዓሌት'ዮም። ብተመሳሳሊ ባህሪኦም ዝልውጡ ኮይኖም፡ ናይ ተባዕትዮ ዕስለ ብምቛም ብጽዑቕ እኩብ ይጓዓዙን፡ ልዑል ምንቅስቓስ የርእዩን። ጻዕቂ ናይቲ ዕስለ ጠንቂ ምቕያር ባህሪ ምዃኑ'ዩ ዝግለጽ። ገለ ባሕታውያን ሓመዳዊ ('ብራውን') ሕብሪ ክሕዙ እንከለዉ፡ እቶም ብማሕበር ዝንቀሳቐሱ ድማ ብጫ ሕብሪ ይህልዎም። ኣንበጣ በረኻ ዝራኣየለን ሃገራት ኣየኖት'የን?
